b'\n_START_ARTICLE_\nVytautas Bernatonis\n_START_SECTION_\nBiografija\n_START_PARAGRAPH_\n1954 m. baig\xc4\x99s Ka\xc5\xa1oni\xc5\xb3 septynmet\xc4\x99, \xc4\xafstojo \xc4\xaf Kauno politechnikum\xc4\x85. 1958 m. jame \xc4\xafgij\xc4\x99s vidurin\xc4\xaf i\xc5\xa1silavinim\xc4\x85 ir specialyb\xc4\x99, buvo paskirtas cecho meistru Vilniaus \xe2\x80\x9eTaksomotor\xc5\xb3 auto\xc5\xabkyje\xe2\x80\x9c. 1970\xc2\xa0m. baig\xc4\x97 Vilniaus in\xc5\xbeinerin\xc4\xaf statybos institut\xc4\x85. 1981 m. technikos moksl\xc5\xb3 kandidatas, 1988\xc2\xa0m. technikos moksl\xc5\xb3 daktaras. _NEWLINE_1962\xe2\x80\x931988 m. dirbo Vilniaus plastmasini\xc5\xb3 dirbini\xc5\xb3 gamykloje darbininku, brigadininku, technologu, cecho vir\xc5\xa1ininko pavaduotoju. 1965\xe2\x80\x931979\xc2\xa0m. ekstruzijos ir liejimo cecho vir\xc5\xa1ininkas, nuo 1979 m. direktorius pavaduotojas gamybos reikalams.  1988\xe2\x80\x931990\xc2\xa0m. Kauno politechnikos instituto (nuo 1990 m. KTU) d\xc4\x97stytojas, nuo 1989\xc2\xa0m. profesorius._NEWLINE_1990\xe2\x80\x931991\xc2\xa0m. baland\xc5\xbeio m\xc4\x97n. pirmasis Vilniaus miesto meras. Nuo 1996\xc2\xa0m. UAB \xe2\x80\x9eBervis ir Co\xe2\x80\x9c prezidentas. 1996 m. su kitais \xc4\xafsteig\xc4\x97 Lietuvos gyvenimo logikos partij\xc4\x85, jos pirmininkas. Nuo 2009 m. Naujosios s\xc4\x85jungos narys, kelet\xc4\x85 kart\xc5\xb3 nes\xc4\x97kmingai dalyvavo Seimo rinkimuose.  2002 m. dalyvavo LR Prezidento rinkimuose (pirmajame ture surinko 0,25% bals\xc5\xb3).\n_START_SECTION_\nMokslin\xc4\x97 veikla\n_START_PARAGRAPH_\nSuk\xc5\xabr\xc4\x97 ir \xc4\xafdieg\xc4\x97 \xc4\xaf gamyb\xc4\x85 plastik\xc5\xb3 perdirbimo automatizuot\xc5\xb3 proces\xc5\xb3. 23 i\xc5\xa1radim\xc5\xb3 autorius.'